Matrikulant glo tydens Rage-vieringe verkragArgieffoto ŉ Tienermeisie is glo vandeesweek te midde van die gewilde Rage-vieringe in Umhlanga, KwaZulu-Natal, verkrag. Lt.kol. Thulani Zwane, provinsiale polisiewoordvoerder, het Vrydag aan Maroela Media gesê die beweerde verkragting het Maandag in ŉ hotel in Umhlanga plaasgevind. “Die 18-jarige meisie is na bewering deur ŉ 18-jarige verdagte verkrag. Die verdagte is aan haar bekend,” het Zwane gesê. ŉ Saak van verkragting is by die Durban-Noord-polisie aanhangig gemaak, waarna die jong man in hegtenis geneem is. Hy moet binnekort in die hof verskyn. Zwane het gesê die saak is in ŉ sensitiewe stadium en meer inligting kan nie nou beskikbaar gemaak word nie. Rage-partytjies het oor die afgelope paar jaar ŉ gewilde jaarlikse instelling vir skoolverlaters geword wat op kusdorpe landwyd toesak om hul matriekvakansie daar deur te bring. Lees ook: Rage reageer ná matriekmeisie se ‘verkragting’